  Майя Бывальцева Эм эскеронъя кабинетъёсты Удмуртиысь ваньмаз каръёсын усьтозы. Кызьы ивортэ улосвыл тӧролэн но кивалтэтлэн пресс-службазы, сыӵе косэм сётӥз элькун кивалтӥсь Александр Соловьёв. «Ужпум пуктӥсько — эм эскеронъя кабинетъёсты ваньмаз каръёсын усьтоно. Со понна коньдэтын уксё чаклано», — вераз Александр Соловьёв. Удмуртилэн тӧроез пусйиз, со капчи ужпум ӧвӧл шуыса, солы коньдэтысь трос уксё висъяно луоз, но кивалтэт дась сое быдэстыны. Элькунысь тазалыкез утёнъя министр Алексей Чуршин верамъя, нырысь ик Сарапулын, Глазкарын но Воткаын сыӵе ужъюртъёсты усьтыны кулэ. Али муниципалитетысь администрациосын тупамон интыос быръён но ужъёслы кулэ луись коньдонэз чотан пумысен вераськонъёс мыно. Тегъёс: Тазалык Ижкар Удмуртия медвытрезвитель АлексейЧуршин Тазалыкезутёнъяминистерство АлександрСоловьёв  